**ΕΝΟΤΗΤΑ**

**ΒΑΠΤΙΣΗ- ΕΛΛΗΝΙΚΟΣ ΠΟΛΙΤΙΣΜΟΣ**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Νηπιαγωγείο - Προδημοτική  **Ενότητα:** Βάπτιση- Ελληνικός πολιτισμός  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να κατανοούν βασικό λεξιλόγιο που έχουν διδαχθεί. * Να απολαμβάνουν τραγούδια και σύντομα παραμύθια, τα οποία συνοδεύονται με εποπτικά μέσα και ζωντανή διήγηση. * Να αντιληφθούν ότι ο ιερέας, η εκκλησία και η ορθόδοξη πίστη είναι σημαντικοί παράγοντες του ελληνικού πολιτισμού.   Δείκτες επάρκειας:   * Λεξιλόγιο: η εκκλησία, ο ιερέας, η νονά, ο νονός, η βάπτιση, το αγόρι, το κορίτσι * Φράσεις: Πώς τον/ την λένε; (Τον/ Την λένε….) * Τραγούδι και ρίμες/ ρυθμικά ποιήματα ρουτινών * Παραμύθι *«Η βάπτιση του Ιησού»*   Επαναφερόμενη γλώσσα:  Αριθμοί (1- 10)  Χρώματα | | | |
| **Πορεία εργασίας – δραστηριότητες (και ένδειξη διάρκειάς τους σε λεπτά):** | **Διδακτικά μέσα και υλικά:**  **Οργάνωση τάξης-παιδιών:** | **Αξιολόγηση (Συντρέχουσα & Τελική)** |  |
| **Αφόρμηση - Προσανατολισμός ~~–~~** **Πρόκλησηενδιαφέροντος και  περιέργειας (10’ λεπτά):**  Επαναφορά των ρουτινών της τάξης:  - Χαιρετισμοί (Καλησπέρα/Καλημέρα), Τι κάνετε;  **Τραγούδι:**  *«Ήρθα πάλι στο σχολείο».*  - Τι μέρα είναι σήμερα;  - Παρουσιολόγιο με κάρτες  Η/Ο εκπαιδευτικός κάνει έναρξη του μαθήματος παίρνοντας παρουσίες και επαναφέροντας το τραγούδι –ρουτίνα έναρξης του μαθήματος «Καλημέρα, τι κάνεις;».  Κατά τη διάρκεια των παρουσιών, κάθε μαθητής καλείται να αναγνωρίσει και να πάρει την καρτέλα με το όνομά του και έπειτα, να την τοποθετήσει πάνω στον πίνακα. | * Παρουσιολόγιο * Εποπτικό υλικό εισαγωγής του μαθήματος   Κάθονται κυκλικά στην ολομέλεια.  ***\*Η οργάνωση χώρου, καθώς και όλες οι δραστηριότητες θα πρέπει να προσαρμοστούν, με βάση τα μέτρα πρόληψης του COVID-19, που εφαρμόζονται στο κάθε σχολείο.\**** |  | Ε[[1]](#footnote-1) |
| **Δραστηριότητα 1 (10’ λεπτά):**  Η/Ο εκπαιδευτικός προβάλλει στους μαθητές απόσπασμα από ένα βίντεο τέλεσης της χριστιανικής γιορτής των Θεοφανείων εντός μιας Εκκλησίας. Στη συνέχεια, τους καλεί να της/του αναφέρουν εάν έχουν παρακολουθήσει ξανά παρόμοια τελετή, πώς ονομάζεται και το λόγο που γίνεται αυτό. Οι μαθητές αναμένεται να δώσουν απαντήσεις στα αγγλικά. | * Βίντεο Θεοφανείων   <https://youtu.be/iAAI2BWlszQ> (από 11:15)  Οι μαθητές κάθονται κυκλικά στην ολομέλεια. | Η/Ο εκπαιδευτικός επιδιώκει να εκμαιεύσει τις προϋπάρχουσες γνώσεις των μαθητών αναφορικά με τη γιορτή των Θεοφανείων, αλλά και της βάπτισης. | Α/Ε |
| **Δραστηριότητα 2 (5’ λεπτά):**  Η/O εκπαιδευτικός στο σημείο αυτό προβάλλει στους μαθητές μια φωτογραφία από τη βάπτιση του Ιησού, στον Ιορδάνη ποταμό. Ακολούθως, τους καλεί να την παρατηρήσουν και να πούνε τις απόψεις τους για το τι μπορεί να απεικονίζει- την ιστορία της. | * Φωτογραφία βάπτισης του Ιησού   Οι μαθητές κάθονται κυκλικά και εργάζονται στην ολομέλεια. | Α/Ε |
| **Δραστηριότητα 3 (20’ λεπτά):**  Η/Ο εκπαιδευτικός αναφέρει στους μαθητές ότι η τελετή που κάνουμε στην Εκκλησία σχετίζεται με την προηγούμενη φωτογραφία. Έπειτα, τραγουδά *«Παραμύθι, μύθι, μύθι ήρθε η ώρα για ν’ αρχίσει, Παραμύθι, μύθι, μύθι»* και ξεκινάει να διαβάζει το παραμύθι *«Η Βάπτιση του Ιησού*», ώστε να μάθουν το πώς σχετίζεται. Παράλληλα, η/ο εκπαιδευτικός κάνει ερωτήσεις κατανόησης του κειμένου για να δει, εάν οι μαθητές είναι σε θέση να αναγνωρίζουν και να κατανοούν λέξεις που έχουν διδαχθεί. | * Παραμύθι «Η Βάπτιση του Ιησού» (βλ. παράρτημα παρουσίαση)   Οι μαθητές κάθονται και εργάζονται στην ολομέλεια. | Πιθανές ερωτήσεις και δραστηριότητες:  Πού βαπτίστηκε ο Ιησούς;  Ποιος τον βάπτισε;  Μέτρησε τα πρόβατα, τα παιδιά και τις κότες.  Βρες τα χρώματα. Ποια χρώματα βλέπεις στα ρούχα των ανθρώπων. | Ε |
| **Δραστηριότητα 4 (10’ λεπτά):**  H/O εκπαιδευτικός στο σημείο αυτό ρωτάει τους μαθητές εάν κάτι τέτοιο -βάπτιση- γίνεται και στις μέρες μας. Ακολούθως, τους ρωτάει εάν έχουν πάει σε βάπτιση, αλλά κι αν οι ίδιοι έχουν νονό/ νονά. Έπειτα, αναφέρει το νέο λεξιλόγιο που πρέπει να γνωρίζουν. Η παρουσίαση του λεξιλογίου θα γίνει με την παράλληλη προβολή εικόνων και την ανάγνωση της λέξης από την/τον εκπαιδευτικό. Οι μαθητές θα τις επαναλαμβάνουν. | * Κάρτες με νέο λεξιλόγιο   Οι μαθητές κάθονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο, καθώς και αν το προφέρουν σωστά. | Ε |
| **Δραστηριότητα 5 (10’ λεπτά):**  Η/Ο εκπαιδευτικός καλεί τους μαθητές να παίξουν το παιχνίδι «Τηλέφωνο». Στο παιχνίδι αυτό η/ο εκπαιδευτικός λέει μία λέξη από το λεξιλόγιο ψιθυριστά σε ένα μαθητή, ο οποίος την επαναλαμβάνει στο διπλανό του. Η δραστηριότητα αυτή ολοκληρώνεται όταν η λέξη φτάσει μέχρι και τον τελευταίο μαθητή, ο οποίος θα πρέπει να διαλέξει την καρτέλα στην οποία απεικονίζεται. Η/Ο εκπαιδευτικός θα καλεί κάθε φορά όλους τους μαθητές να επαναλάβουν στην ολομέλεια τη λέξη. | * Κάρτες με νέο λεξιλόγιο * Παιχνίδι «Τηλέφωνο»   Οι μαθητές κάθονται κυκλικά στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο. | Ε |
| **Δραστηριότητα 6 (10’ λεπτά):**  Η/Ο εκπαιδευτικός τοποθετεί όλες τις εικόνες του λεξιλογίου στον πίνακα. Στη συνέχεια, αφαιρεί μία από αυτές και καλεί τους μαθητές να της/του αναφέρουν ποια είναι. Αυτό μπορεί να διαφοροποιηθεί, ανάλογα και με το επίπεδο των μαθητών, αφαιρώντας περισσότερες από μία εικόνες κάθε φορά. | * Κάρτες με νέο λεξιλόγιο * Πίνακας   Η δραστηριότητα αυτή γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και να προφέρουν σωστά το νέο λεξιλόγιο. | E |
| **Δραστηριότητα 7 (10’ λεπτά):**  Στη δραστηριότητα αυτή η/ο εκπαιδευτικός χωρίζει τους μαθητές σε δύο ομάδες και τους καλεί να παίξουν το παιχνίδι *«Η τρύπια εφημερίδα»*. Πιο συγκεκριμένα, θα υπάρχει μια εφημερίδα με μια μικρή τρύπα στη μέση. Η/Ο εκπαιδευτικός θα τοποθετεί κάθε φορά κάτω από την τρύπα της εφημερίδας μια εικόνα από το λεξιλόγιο. Από την τρύπα θα φαίνεται ένα μικρό κομμάτι της εικόνας. Οι μαθητές θα μαντεύουν ποια εικόνα είναι κρυμμένη από κάτω. Νικήτρια η ομάδα που θα μαντέψει τις περισσότερες εικόνες σωστά. | * Κάρτες με νέο λεξιλόγιο * Παιχνίδι «Η τρύπια εφημερίδα»   Οι μαθητές είναι χωρισμένοι σε δύο ομάδες. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και να προφέρουν σωστά το νέο λεξιλόγιο. | E |
| **Δραστηριότητα 8 (10’ λεπτά):**  Στη δραστηριότητα αυτή, οι μαθητές εξακολουθούν να είναι χωρισμένοι στις ομάδες τους και καλούνται να παίξουν το παιχνίδι *«Εικονόλεξο».* Πιο συγκεκριμένα, ένας μαθητής από κάθε ομάδα έρχεται στον πίνακα. Η/Ο εκπαιδευτικός επιλέγει κάθε φορά μια λέξη από το λεξιλόγιο και τη δίνει στο μαθητή, ζητώντας του να την σχεδιάσει. Οι μαθητές της αντίπαλης ομάδας θα πρέπει να προσπαθήσουν να μαντέψουν ποια λέξη σχεδιάζει. Νικήτρια η ομάδα που θα μαντέψει τις περισσότερες εικόνες σωστά. | * Πίνακας * Κάρτες με νέο λεξιλόγιο * Μαρκαδόρο   Οι μαθητές είναι χωρισμένοι σε δύο ομάδες. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν και να προφέρουν σωστά το νέο λεξιλόγιο. | E |
| **Δραστηριότητα 9 (15’ λεπτά):**  Η/Ο εκπαιδευτικός δίνει στους μαθητές το εποπτικό υλικό τυπωμένο για να το χρωματίσουν, να το κόψουν και να φτιάξουν το δικό τους πόστερ με το μυστήριο της βάπτισης. | * Τυπωμένο εποπτικό υλικό (ένα για κάθε μαθητή) * Ψαλίδια * Γόμα/ κόλλα * Α4 χαρτόνια (ένα για κάθε μαθητή) * Χρωματιστά μολύβια   Οι μαθητές εργάζονται ατομικά. | Η/Ο εκπαιδευτικός περιφέρεται μεταξύ των μαθητών και μέσω ερωτήσεων αξιολογεί εάν είναι σε θέση να αναφέρουν και να προφέρουν σωστά το νέο λεξιλόγιο. | E |
| **Ολοκλήρωση –Αναστοχασμός-Κλείσιμο (10’):**  Η/Ο εκπαιδευτικός καλεί τους μαθητές να συζητήσουν για το εάν οι αρχικές τους απόψεις ήταν ορθές ή λάθος, με βάση αυτά που έμαθαν στο σημερινό μάθημα, καθώς και να παρουσιάσουν τις εργασίες τους.  Στο τέλος, λένε όλοι μαζί τη ρουτίνα κλεισίματος του μαθήματος. | * Εργασίες μαθητών (πόστερς)   Οι μαθητές κάθονται στην ολομέλεια. | Η/Ο εκπαιδευτικός μέσα από διάφορες ερωτήσεις ελέγχει πώς διαφοροποιήθηκαν οι αρχικές απόψεις των μαθητών, καθώς κι αν είναι σε θέση να χρησιμοποιούν στον προφορικό τους λόγο το λεξιλόγιο που διδάχθηκαν. | E |

\*Με κόκκινο σημειώνονται οι δραστηριότητες οι οποίες πρέπει απαραίτητα να γίνουν για να υλοποιηθούν οι στόχοι του μαθήματος.

1. Η γλώσσα που χρησιμοποιείται στην τάξη εξαρτάται από το επίπεδο των μαθητών [↑](#footnote-ref-1)